આપણે ત્યાં જે વ્યવસ્થા છે તે પ્રમાણે પોલીસે કાયદાનો અમલ કરાવવાનો છે અને કાયદો તોડનારને અદાલતમાં રજુ કરી તેને સજા મળે તેવી કાર્યવાહી કરવાની છે, અદાલતે આરોપીને કડકમાં કડક સજા અને તે પણ સમયસર સજા આપી ગુનેગારોમાં ડર અને સામાન્યજનો કાયદામાં વિશ્વાસ યથાવત રહે તેવી કાર્યવાહી કરવાની હોય છે પણ તેવું થતું નથી ત્યારે ન્યાયનો અર્થ સરતો નથી, સામાન્ય માણસનો કાયદા ઉપરથો ભરોસો ઉઠી જાય તો સમજાય પણ કાયદાના રખેવાળ પોલીસને જ્યારે લાગે કે કોર્ટ લાચાર છે અને કાયદો પાંગળો છે ત્યારે પોલીસ એન્કાઉન્ટર કરી જાતે જ ન્યાય કરવા લાગે છે, પ્રજા ભલે આ પગલાને આવકારતી હોય છે પણ તે એટલી જ જોખમી બાબત પણ છે.